Fredag stod de tre ’X Factor’-dommere overfor svære valg, da de skulle vælge én gruppe, én solist under 23 år og én solist over 23 år, de ville have med til årets liveshows. Der var tre nordjyder med i kampen om en plads videre, men det blev blot én, som kunne glæde sig over muligheden for fortsat at kæmpe i det store sang underholdningsprogram. Hvordan vælger man som dommer mellem deltagere, som har vidt forskellige talenter? Få svaret her, hvor dommerne har sat nogle ord på deres valg overfor TV2 . Kwamie Liv valgte DiVERSE frem for Lav Sol Jeg stod imellem to stærke valg. To grupper, der begge er interessante på hver deres måde, fortæller Kwamie Liv til TV2. Lav sol er en supercharmerende trio, der er venner fra skolen, der har øvet i frikvartererne, og som repræsenterer den måde at komme ind i musikken på. Og det kan virkelig noget. Men i sidste ende har jeg en meget klar vision med pigerne i DiVERSE. Fem vidt forskellige individer, der har fundet og valgt hinanden og formår at skabe en enhed ud af det. Det, synes jeg, er ret spændende. Hvad blev den afgørende faktor? Det er ikke en lille udfordring at arbejde med så mange sangstemmer og personligheder, men der er noget ved den udfordring, der vækker mit indre legebarn. Lige nu har vi ikke nogen girl group herhjemme, der bare banker igennem. Og det ville være sjovt at fylde det ud inden for de rammer, der hedder ’X Factor’. Simon Kvamm valgte Kristoffer frem for Lise Jeg troede mere på Kristoffers potentiale til at fortolke sange på en interessant måde i forhold til Lise, som blev ved med at føle sig lidt på udebane, når det ikke var hendes egne sange, fortæller Simon Kvamm til TV2. Jeg har hele tiden været i tvivl om, hvorvidt Lise kunne gå ind i andre universer end sit eget. Det viste hun, at hun var villig til i 6 Chair Challenge, hvor hun ikke sang sin egen sang. Men overfor Kristoffer, som jeg lige fra audition har set en stor stjerne i, så synes jeg, at han havde mere potentiale i forhold til at være i et ’X Factor’-univers, hvor man skal fortolke noget andet musik. Hvad blev den afgørende faktor? Han lavede en ret magisk optræden med Rugsted & Kreutzfeldt-sangen, som jeg synes foldede hans stemme pisse godt ud. Den sad bare godt på en uforklarlig måde. Thomas Blachman valgte Sigala frem for søstrene Nanna og Frida Selvom Thomas Blachman i programmet fortæller Sigala, at de har været et ”grundlæggende useriøst indslag i ’X Factor’", valgte han at tage dem med til liveshows. Han var imponeret over deres kropssprog og deres musikalitet. Til søstrene Nanna og Frida sagde han: ”I er færdige”, og at de skal ud og lave deres egen musik. Han ville udfordre sig selv, og derfor sendte han dem hjem. Du kan følge med på TV 2 eller på TV 2 PLAY fredag klokken 20.00, når årets første liveshow skydes i gang.

Referat:
To af nordjyderne kæmpede imod hinanden.